ShVEYSARIYA KONFEDERATSIYASI FUQAROLARI UChUN VIZA TARTIBOTLARINI SODDALAShTIRISh TO‘G‘RISIDA

O‘zbekiston Respublikasi bilan Shveysariya Konfederatsiyasi o‘rtasidagi siyosiy, savdo-iqtisodiy, ilmiy-texnik va madaniy hamkorlikni yanada faollashtirish, ishbilarmonlik va turistik maqsadlarda O‘zbekiston Respublikasiga tashrif buyurayotgan Avstriya Respublikasi fuqarolari uchun vizalarni rasmiylashtirish tartibotlarini takomillashtirish maqsadida Vazirlar Mahkamasi qaror qiladi:
 1. O‘zbekiston Respublikasi Tashqi ishlar vazirligi:
 ishbilarmonlik maqsadlarida O‘zbekiston Respublikasiga tashrif buyurayotgan Shveysariya Konfederatsiyasi fuqarolari uchun bir yil muddatga ko‘p martalik vizalarni, O‘zbekiston Respublikasidagi taklif qilayotgan yuridik shaxsning O‘zbekiston Respublikasi Tashqi ishlar vazirligiga murojaat qilishiga doir talabni bekor qilgan holda O‘zbekiston Respublikasining xorijiy muassasalarida 2 ish kunida rasmiylashtirsin;
 turist sifatida O‘zbekiston Respublikasiga tashrif buyurayotgan Shveysariya Konfederatsiyasi fuqarolari uchun 1 oygacha bo‘lgan muddatga ko‘p martalik vizalarni, turistik tashkilotlarning turistik vauchyerlarini taqdim etish zarurligiga doir talabni bekor qilgan holda 2 ish kunida rasmiylashtirsin.
 2. O‘zbekiston Respublikasining manfaatdor vazirliklari va idoralari o‘z idoraviy hujjatlarini mazkur qarorga muvofiqlashtirsinlar. 
 3. Mazkur qarorning bajarilishini nazorat qilish O‘zbekiston Respublikasining Bosh vaziri O‘.T. Sultonov zimmasiga yuklansin.